open-index/open-wikipedia-markdown huggingface dataset:
தாத்

**தாத்** (    ), **தாத்** அல்லது **தாட்த்** என்றும் உச்சரிக்கப்படுவது பஞ்சாபை பூர்வீகமாகக் கொண்ட ஒரு மணல்கடிகார  வடிவ பாரம்பரிய இசைக் கருவியாகும், இது முக்கியமாக தாதி பாடகர்களால் பயன்படுத்தப்படுகிறது. இது அந்த பகுதியின் பிற நாட்டுப்புற பாடகர்களாலும் பயன்படுத்தப்படுகிறது.

## வடிவமைப்பு மற்றும் இசைத்தல்
தாத் என்பது மரத்தால்செய்யபட்ட  மணல்கடிகார வடிவத்தை போன்றது. ஆதாவது இரண்டு சிறிய கூம்புகளை அதன் முனைகளில் இணைப்பது போன்றது. இருபுறமும் உள்ள தோல் ஆனது கயிறுகள்  கொண்டு இறுக்கி, கருவியை ஒன்றாகப் பிடித்துக் கொள்ள உதவுகிறது. இதன் வடிவமைப்பு மற்ற இந்திய டிரம்ஸைப் போலவே உள்ளது: எளிமையான டம்ரு, உடுக்கை மற்றும் அதிநவீன இடக்கா .  டம்ரு(Damru) அதன் முனைகளைத் தாக்குவதற்கு கயிறுகளை முடிச்சு போட்டுள்ளது, ஆனால் தாத்-ல் அத்தகைய கயிறுகள் இல்லை. டம்ருவை விரைவாக அசைப்பதன் மூலம்/சுழற்றுவதன் மூலம் இசைக்கப்படுகிறது. இதனால் முடிச்சு கயிறுகள் அதன் முனைகளைத் தாக்கும்,  மேலும் சில சமயங்களில் ஒரு குச்சியால் அடித்தும் இசைக்கபடுகிறது . உடுக்கை மற்றும் தாத்  விளையாடுவதில் ஒரே மாதிரியான நுட்பங்கள் உள்ளன. ஆனால் சமூக முக்கியத்துவம் வேறுபட்டது.

; இசைத்தல் 
இந்த இசைக்கருவி 18 ஆம் நூற்றாண்டில் சாத்தானிய விழாக்களில் பயன்படுத்தப்பட்டது.alt=Dhadi Jatha Playing Dhadd|thumb| மையத்தில் இருக்கும் ஒரு கலைஞரால் தாத் இசைக்கப்படுகிறது.
தாத் , அதன் ஒரு முனையில் விரல்களால் தட்டுவதன் மூலம் அல்லது  அடிப்பதன் மூலம் இசைக்கபடுகிறது. இதன் மெல்லிய மைய பகுதியை சுற்றியுள்ள கயிறுகளை இறுக்கி தாத்-ன்  சுருதி உயர்த்தப்படுகிறது. மூடிய மற்றும் திறந்த ஒலிகளையும் உருவாக்க முடியும்.

## சமூக முக்கியத்துவம்
தாத் இசை கருவி ஆனது  தாடி பாடகர்களால்  மிகவும்  இயல்பாக பயன்படுத்த கூடிய மற்றும் அவர்களின் வாழக்கையுடன் நெருங்கிய தொடர்புடையது   ஆகும்.  சாரங்கியுடன்(Sarangi)இதைப் பயன்படுத்தி நாட்டுப்புற, மத மற்றும் போர்வீரர்களின் பாலாட்கள் மற்றும் வரலாற்றைப் பாடும்  

## மேலும் பார்க்கவும்

* தாடி (இசை)
* பஞ்சாபின் இசை
* Tsuzumi - ஜப்பானில் பயன்படுத்தப்படும் இதே போன்ற டிரம்

## குறிப்புகள்

# http://punjabijanta.com/lok-virsa/dhaddi-and-dhadd-sarangi/?nowap.
# http://chandrakantha.com/articles/indian_music/dhad.html 
பகுப்பு:பஞ்சாபி இசை
பகுப்பு:தாத்
மெகாக் அலி

**மெகாக் அலி** (ஆங்கிலம்: *Mehak Ali*; உருது : **مہک** **علی**, பிறப்பு: 24 பிப்ரவரி 1992) என்பவர் பாக்கித்தானின் நங்காகானா சாகிபினைச் திரைப்பட பாடகி ஆவார். மெகாக் அலி 2017ஆம் ஆண்டு *ஷீத்தான்* திரைப்படத்தில் *பாப் இ ரஹ்மத்* பாடலுடன் பாலிவுட்டில் அறிமுகமானார். இதற்காக இவர் 10வது மிர்ச்சி இசை விருதுகளில் இந்த ஆண்டின் வரவிருக்கும் பெண் பாடகருக்கான மிர்ச்சி இசை விருதுக்குப் பரிந்துரைக்கப்பட்டார். இந்த விருதுக்குப் பரிந்துரைக்கப்பட்ட முதல் பாக்கித்தானிய பாடகி இவரானார்.

## இளமை
மெகாக் அலி 24 பிப்ரவரி 1992 அன்று நங்கானா சாகிபில் பிறந்தார். 2013-ல் இளங்கலை பட்டம் பெற்றார். இவர் தனது குடும்பத்துடன் லாகூர் சென்றார். இங்குத் தனது 8 வயதில் உள்ளூர் இசைப் போட்டியில் கலந்து கொண்டார். 2012-ல், இவர் பாக்கித்தானிய இசைப் போட்டியில் வெற்றிபெற்றார்.

மெகாக் அலியின் அறிமுகப் பாடல் "பாண்டி" ஆகும். பாக்கித்தானின் இசைத் தொலைக்காட்சித் தொடரான *நெஸ்கேஃபே பேஸ்மென்ட்டின்* 4வது தொடரில், இவரது "கமீஸ் தேரி காளி" பாடலும் இடம்பெற்றது. இது பாக்கித்தானில் பெரும் வெற்றி பெற்றது.

## விருதுகள்

## இசைத்தொகுப்பு

### திரைப்படங்கள்

### தனிப்பாடல்

## மேற்கோள்கள்

பகுப்பு:வாழும் மக்கள்
பகுப்பு:1992 பிறப்புகள்
பகுப்பு:பாக்கித்தானியப் பெண்கள்
மெகாக் கேசர்

**மேகாக் கேசர்** (பிறப்பு: திசம்பர் 15, 1992) பஞ்சாப் பெண்கள் துடுப்பாட்ட அணிக்காக விளையாடும் இந்தியத் துடுப்பாட்ட வீரர் ஆவார். இவர் ஒரு வலது கை எதிர்ச்சுழல் பந்து வீச்சாளர் மற்றும் வலது கை கீழ் வரிசை துடுப்பாட்ட வீரர். 2019-ல், 2018-19 மூத்தோர் மகளிர் இருபது20 போட்டியில் முதல் இருபது20 பட்டத்தை வென்றபோது, பஞ்சாப் பெண்கள் துடுப்பாட்ட அணியின் துணைத்தலைவராக இருந்தார். 2021-ல், இந்திய துடுப்பாட்டக் கட்டுப்பாட்டு வாரியத்தால் ஏற்பாடு செய்யப்பட்ட 2021–22 மூத்தோர் மகளிர் போட்டி கோப்பைக்கு முன்னதாக இந்தியா-ஏ அணியைப் பிரதிநிதித்துவப்படுத்த இவர் தேர்ந்தெடுக்கப்பட்டார்.

 

## இளமை
கேசர் 15 திசம்பர் 1992 அன்று அரியானாவின் சோனிபத்தில் பிறந்தார். இவர் மேசைப்பந்தாட்டம், அடிபந்தாட்டம் மற்றும் மென்பந்தாட்டம் ஆகியவற்றில் இளையோர் மற்றும் துணை-இளையோர் மட்டங்களில் அரியானாவைப் பிரதிநிதித்துவப்படுத்தினார்.

கேசர் தனது, 17 வயதில், பஞ்சாபின் ஜலந்தருக்கு குடிபெயர்ந்து துடுப்பாட்டத்தில் தனது ஆரம்ப பயிற்சியைத் தொடங்கினார்.

## பணி
கேசர் 2010-ல் பஞ்சாப் பெண்கள் அணிக்காக விளையாடத் தொடங்கினார். இவர் 2015-2018 வரை வடக்கு மண்டல அணியின் ஒரு பகுதியாகவும், 2011-2015 வரை குரு நானக் தேவ் பல்கலைக்கழக குழு உறுப்பினராகவும் இருந்தார். இவர் 2015-2016ஆம் ஆண்டில் 23 வயதுக்குட்பட்ட பஞ்சாப் பெண்கள் துடுப்பாட்ட அணிக்குத் தலைமை தாங்கினார்.

2016-2017-ல் இந்தியத் துடுப்பாட்டக் கட்டுப்பாட்டு வாரிய மூத்தோர் பெண்கள் குழு மற்றும் 2016-2017- ல் நடந்த ரமா அத்ரே நினைவுப் போட்டியில் கலந்து கொண்ட கேசர் போட்டியின் சிறந்த பந்து வீச்சாளராகத் தேர்வு செய்யப்பட்டார்.

கேசர் 2021–22 மூத்தோர் மகளிர் துடுப்பாட்ட போட்டியில் இந்தியா ஏ அணிக்காக விளையாடினார். இதில் இந்தியா ஏ வாகையர் பட்டத்தினை வென்றது.

## மேற்கோள்கள்

## வெளி இணைப்புகள்
ESPNcricinfo இல் Mehak Kesar

கிரிக்கெட் காப்பகத்தில் மெஹக் கேசர் (சந்தா தேவை)

பகுப்பு:வாழும் மக்கள்
பகுப்பு:1992 பிறப்புகள்
பகுப்பு:பஞ்சாபி மக்கள்
சிவ சேனை (இலங்கை)

**சிவ சேனை** (**Siva Senai**), இலங்கை வடக்கு மாகாணத்தில் உள்ள மறவன்புலவு க. சச்சிதானந்தன் என்பவரால் 12 அக்டோபர் 2016 அன்று இலங்கை தேர்தல் ஆணையத்தில் பதிவு செய்யப்பட்ட புதிய அரசியல் கட்சியாகும். இக்கட்சியின் முதன்மை நோக்கம் வலது சாரி அரசியல், இந்துத்துவம், இந்து தேசியம், சைவ சமயம் சிந்தனைகள் கொண்டது. இதன் சின்னம் நந்தி மற்றும் கொடி நந்தி மற்றும் சந்திரன் உருவங்கள் கொண்டது.

## மேற்கோள்கள்

### ஊசாத்துணை
* 
* 
* 
* 
*

## வெளி இணைப்புகள்

பகுப்பு:இலங்கைத் தமிழ் அரசியல் கட்சிகள்
நஜ்மா அக்தர்

**நஜ்மா அக்தர்** (*Najma Akhtar*)(பிறப்பு 1953) என்பவர் இந்தியக் கல்வியாளர் மற்றும் நிர்வாகி ஆவார். இவர் ஏப்ரல் 2019 முதல், ஜாமியா மில்லியா இஸ்லாமியா இந்தியப் பல்கலைக்கழகத்தின் துணைவேந்தராக இருந்து வருகிறார். இப்பல்கலைக்கழகத்தில் துணைவேந்தர் பதவி வகித்த முதல் பெண்மணியும் இவர்தான்.

## கல்வி
அக்தர் 1953-ல் பிறந்தார். இவர் அலிகார் முஸ்லிம் பல்கலைக்கழகத்தில் படித்தார். இங்கு இவர் தங்கப் பதக்கம் வென்று தேசிய அறிவியல் திறமைக்கான உதவித்தொகையைப் பெற்றார். குருச்சேத்திரப் பல்கலைக்கழகத்தில் கல்வியியலில் முனைவர் பட்டம் பெற்றார். இங்கிலாந்தில் உள்ள வார்விக் பல்கலைக்கழகத்தில் பல்கலைக்கழக நிர்வாகம் குறித்து கற்க பொதுநலவாய நிதியுதவியினைப் பெற்றார். மேலும் பாரிஸில் (பிரான்ஸ்) உள்ள பன்னாட்டுக் கல்வித் திட்டமிடல் நிறுவனத்திலும் பயிற்சி பெற்றார்.

## தொழில்
அக்தர் 130 நாடுகளைச் சேர்ந்த மூத்த அதிகாரிகளுக்கான தேசிய கல்வித் திட்டமிடல் மற்றும் மேலாண்மைப் பல்கலைக்கழகத்தில் பதினைந்து ஆண்டுகள் பணியாற்றினார். அலகாபாத்தில் முதல் மாநில அளவிலான மேலாண்மை நிறுவனத்தை நிறுவிய இவர், அலிகார் முஸ்லிம் பல்கலைக்கழகத்தில் தேர்வுக் கட்டுப்பாட்டாளராகவும், கல்வித் திட்டங்களின் இயக்குநராகவும் இருந்தார். ஐக்கிய நாடுகள் கல்வி, அறிவியல், பண்பாட்டு நிறுவனம், ஐக்கிய நாடுகளின் சிறுவர் நிதியம் மற்றும் டானிடா ஆகியவற்றின் ஆலோசகராக இருந்துள்ளார்.

ஏப்ரல் 2019-ல், மனிதவள மேம்பாட்டு அமைச்சக பரிந்துரையில் இந்தியக் குடியரதுத் தலைவர் ராம்நாத் கோவிந்த் ஒப்புதலின் பேரில் ஜாமியா மில்லியா இஸ்லாமியாவின் துணைவேந்தராக ஐந்தாண்டுக் காலத்திற்கு நியமிக்கப்பட்டார். அக்தர் பாலின சமத்துவத்திற்கான வழக்கறிஞராக இருந்து வருகிறார்.< மேலும் பலதரப்பட்ட கலாச்சார பின்னணிகளைக் கொண்ட முன்னணி குழுக்களுக்குப் பெயர் பெற்றவர். தனது பதவிக்காலத்தில் ஜாமியாவில் மருத்துவக் கல்லூரியை நிறுவுவதே தனது இலக்கு என்றார். பல்கலைக்கழகத்தின் 99 ஆண்டுக்கால வரலாற்றில் முதல் பெண் துணைவேந்தராக இவர் நியமிக்கப்பட்டது குறித்து, "எனது நோக்கம் கண்ணாடி கூரையை உடைப்பது அல்ல, ஆனால் நான் நிச்சயமாகக் கண்ணாடி கூரைக்கு எதிரானவள். அதே கல்வித் தகுதியும் அனுபவமும் இருந்தால் அது ஏன் இருக்கிறது? எனத் தெரிவித்தார் நஜ்மா.

2022ஆம் ஆண்டில், இந்திய அரசால் அக்தருக்கு பத்மசிறீ விருது வழங்கப்பட்டது. 19 சனவரி 2023 அன்று, இவருக்கு *கர்னல்* என்ற கௌரவப் பதவி வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:கல்வியாளர்கள்
பச்சை மாங்காய் சட்னி

**பச்சை மாங்காய் சட்னி** (*Green mango chutney*), "பச்சை மாம்பழ சட்னி" என்றும் அழைக்கப்படுகிறது, பழுக்காத மாம்பழங்கள் கொண்டு இந்திய உணவுமுறை வகையான சட்னி செய்யப்படுகிறது. பழுத்த மாம்பழங்கள் இனிப்பானவை மற்றும் அவை பச்சையாக உண்பதால் சட்னிக்கு பயன்படுத்தப்படுவதில்லை. பச்சையாக பழுக்காத மாம்பழங்கள் கடினமாகவும் புளிப்பாகவும் இருக்கும். மேலும் அவை சட்னிகளாக சமைக்கப்படுகின்றன. மாம்பழச் சட்னிகள் ருசியாக இருக்கும்.

## தயாரிப்பு
மாம்பழங்கள் உரித்து உப்பு மற்றும் மஞ்சள் தூவி, பின்னர் மசாலா சேர்த்து எண்ணெயில் வறுக்கப்படுகிறது. மாம்பழம் மென்மையாக மாறும் வரை தண்ணீர் சேர்க்கப்பட்டு சூடுபடுத்தப்படுகிறது.

### தேவையான பொருட்கள்
பச்சை மாம்பழ சட்னியில் முக்கிய பொருட்கள் நறுக்கப்பட்ட மூல மாம்பழங்கள் மற்றும் சீரக விதைகள், பெருஞ்சீரக விதைகள், நைசெல்லா விதைகள், வெந்தய விதைகள் மற்றும் கடுகு விதைகள் ஆகியவற்றின் கலவையாகும். ஆசுதிரேலிய உணவு வகைகளில் திராட்சை மற்றும் ஆப்பிள்கள் உள்ளன.

## மேற்கோள்கள்

## வெளி இணைப்புகள்
* 
* 

பகுப்பு:இந்திய உணவுகள்
பகுப்பு:சமையல்
வசந்தி முசும்தார்

**வசந்தி முசும்தார்** (ஆங்கிலம்: Vasanti Muzumdar; தேவநாகரி: वासंती मुझुमदार) (1939-2003) என்பவர் இந்தியாவின் மகாராட்டிராவைச் சேர்ந்த மராத்தி எழுத்தாளர் ஆவார்.

## இளமையும் கல்வியும்
வசந்தி 1939ஆம் ஆண்டு மகாராட்டிராவின் காரத்தில் பிறந்தார். இவர் புனே பல்கலைக்கழகத்தில் இளங்கலைப் பட்டம் பெற புனேவில் உள்ள பெர்க்குசன் கல்லூரியில் படித்தார். திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முதுகலைப் பட்டம் பெற்றார்.

## கிரந்தலி
மகாராட்டிராவில் பல்வேறு வழிகளில் புத்தகங்களை வெளியிடுவதையும் அறிவைப் பரப்புவதையும் இலக்காகக் கொண்ட *கிரந்தலி* (ग्रंताली) நிறுவனத்தை நிறுவுவதில் முசும்தார் முக்கியப் பங்கு வகித்தார்.

## இலக்கியப் பணி

### கவிதைத் தொகுப்புகள்

* சஹேலா ரே (सहेला रे)
* சனேஹி (सनेही)

### கட்டுரைத் தொகுப்புகள்
வசந்தி முசும்தார், நதிகதி (नदीकाठी) மற்றும் ஜலால் (झळाळ) என இரு கட்டுரைத் தொகுதிகளை வெளியிட்டுள்ளார்.

## விருதுகளும் கௌரவங்களும்
முசும்தாரின் படைப்புகள் தமானி புரசுகார் (தமானி விருது), சானே குருஜி புரசுகார் (சானேகுருஜி புரசுகார்), பஹினபாய் சௌதாரி புரசுகார் (बहिनदारी पुरस्कार), மகாராட்டிரா மாநில இலக்கிய விருதுகள் உள்ளிட்ட சில விருதுகளைப் பெற்றன.
## மேற்கோள்கள்

பகுப்பு:சாத்தாரா மாவட்ட நபர்கள்
பகுப்பு:மராத்தி எழுத்தாளர்கள்
பகுப்பு:2003 இறப்புகள்
பகுப்பு:1939 பிறப்புகள்
இலலிதா ஐயர்

**இலலிதா ஐயர்** (*Lalita Iyer*) என்பவர் இந்தியாவின் மும்பையில் உள்ள ஒரு எழுத்தாளர், பத்திரிகையாளர் மற்றும் கட்டுரையாளர் ஆவார். *நான் கர்ப்பமாக இருக்கிறேன், டெர்மினலில் இல்லை, யூ இடியட்,* *தி ஹோல் ஷெபாங்: பெண்ணாக இருப்பதன் ஸ்டிக்கி பிட்ஸ்*, மற்றும் *ஸ்ரீதேவி: இதயங்களின் ராணி*  உட்படப் பல புத்தகங்களை எழுதியுள்ளார். இவர் குழந்தைகள் இலக்கியங்களையும் எழுதியுள்ளார். இலலிதா *சிக்விட்* மற்றும் *மம்மிகோலைட்லி* வலைப்பதிவுகளின் ஆசிரியர் ஆவார்.

## இளமையும் கல்வியும்
இலலிதா மும்பையில் உள்ள வேதி தொழில்நுட்ப நிறுவனத்தில் மருத்துவம் மற்றும் இயற்கைப் பொருட்களில் முதுநிலை மருந்தியல் பட்டம் பெற்றார். 2019-ல், டாட்டா சமூக அறிவியல் கழகத்தில் நடன இயக்க சிகிச்சையில் முதுகலை பட்டயப் படிப்பினை முடித்தார்.

## தொழில்
இலலிதா ஐயர் ஒரு மருந்தாளுநராகத் தனது வாழ்க்கையைத் தொடங்கினார். *[[இந்தியன் எக்சுபிரசு|இந்தியன் எக்ஸ்பிரஸ்]]* பத்திரிகையில் ஒரு கட்டுரையாளராகப் பெற்றோரைப் பற்றி எழுதினார். *[[ஹிந்துஸ்தான் டைம்ஸ்|ஹிந்துஸ்தான் டைம்ஸில்]]* துணை ஆசிரியராகப் பணிபுரிந்தார். *[[பிலிம்பேர்]]* பத்திரிகையின் நிர்வாக ஆசிரியராகப் பணியாற்றியதும் இவர் ஒரு பத்திரிகையாளராக பணியாற்றியதில் அடங்கும். இவர் இரண்டு வலைப்பதிவுகளில் எழுதியுள்ளார். *சிக்விட்* *ஹிந்துஸ்தான் டைம்ஸில்* ஒரு பத்தியாகத் தொடங்கியது. *மம்மிகோலைட்லி (Mommygolightly)* என்பது தாய்மையுடன் தொடர்புடையது. புனேயில் உள்ள சஹ்யாத்ரி பள்ளியிலும், மும்பையில் உள்ள அக்ஷரா பள்ளியிலும் கல்வியாளராக இருந்துள்ளார்.

இலலிதாவின் முதல் புத்தகம், *நான் கர்ப்பமாக இருக்கிறேன், நோயில்லாமல் இருக்கிறேன், யூ இடியட்!* என்பதாகும் இது 2013-ல் வெளியாகியது. தி கோல் சீபேங்:சிடுக்கி பிட்சு ஆப் பீயிங் அ வுமன் (*The Whole Shebang: Sticky Bits of Being a Woman*) என்பது 2017-ல் வெளியான, இவரது தனிப்பட்ட அனுபவத்தின் அடிப்படையில் ஆலோசனைகளை வழங்கும் நூலாகும். ஸ்ரீதேவியின் வாழ்க்கை வரலாறு, *ஸ்ரீதேவி: இதயங்களின் ராணி என்ற* தலைப்பில், 2018-ல் வெளியிடப்பட்டது. இலலிதா குழந்தைகளுக்காக இரண்டு புத்தகங்களையும் எழுதியுள்ளார். இவை: *தி பாய் ஹூ ஸ்வாலோடு எ நெயில் அண்ட் அதர் ஸ்டோரிஸ்* (2016) மற்றும் *தத்தாஸ் பூசணிக்காய்* (2020).

2018ஆம் ஆண்டில், மஜ்லிஸ் சட்ட மையத்தின் சமூக ஊடகங்களில் *ஹேப்பி அன்மேரிடு* ("Happily Unmarried") விழிப்புணர்வு பிரச்சாரத்திற்காக இவர் ஒரு இடுகையை எழுதினார். இது இவரது தொழில், குலாவுதல், திருமணம் மற்றும் ஒற்றை தாய்மை பற்றிய கண்ணோட்டத்தை விவரிக்கிறது.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
நீலம் போல்

**நீலம் போல்** (*Neelam Pol*)(பிறப்பு 1981) என்பவர் தொழிலதிபர் மற்றும் கேல் பிளானட் அறக்கட்டளை (Khel Planet Foundation) நிறுவனர் ஆவார். இவர் ஆர்வர்டு பல்கலைக்கழக முன்னாள் மாணவர். போல் இந்தியாவின் மகாராட்டிர மாநிலத் தலைநகரான மும்பையில் வசிக்கிறார்.

## தனிப்பட்ட வாழ்க்கை
போல் வலது கை போகோமெலியாவுடன் பிறந்தார். இது ஒரு நிரந்தர, மேம்பாடற்ற, உடல் ஊனம் ஆகும். இந்த ஊன வகையில் வலது கை இடது கையை விடக் குறைவான நீளத்தில் காணப்படும்.

## கல்வி
போல் ஆர்வர்டு பல்கலைக்கழக கல்வியியல் பட்டதாரி பள்ளியில் பன்னாட்டுக் கல்விக் கொள்கையில் முதுகலைப் பட்டம் பெற்றார். இவர் காரக்பூரில் உள்ள இந்தியத் தொழில்நுட்பக் கழகத்தில் உத்தி மேலாண்மையில் முதுநிலை மேலாண்மை கல்வியினை முடித்தார். இவர் திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் கணினி அறிவியல் மற்றும் தொழில்நுட்பத்தில் பொறியியல் பட்டதாரி ஆவார்.

மோல், உலக வங்கி அறிஞராகவும், முக்கிய கூட்டாளராகவும் இருந்துள்ளார். ஆர்வர்டு பல்கலைக்கழகத்தால் வழங்கப்படும் கல்வி தொழில்முனைவோர் நிதியுதவியினை 2014-ல் பெற்றார்.

## தொழில்
போல் இன்ஃபோசிஸில் மென்பொருள் பொறியாளராகத் தனது தொழில்முறை வாழ்க்கையைத் தொடங்கினார். இவர் பின்னர் ஐபிஎம் மற்றும் டெக் மஹிந்திரா உள்ளிட்ட நிறுவனங்களில் பணிபுரிந்தார். இங்கு இவர் வணிக விற்பனை, சந்தைப்படுத்தல் மற்றும் செயல்பாட்டு மேலாளராக பணியாற்றினார்.

போல், 2012-ல் பெருநிறுவன வாழ்க்கையை விட்டு வெளியேறினார். மேலும் கிராமப்புற இந்தியாவில் அடிமட்ட மட்டத்தில் அரசாங்கப் பள்ளிகளுடன் பணிபுரிந்தார். பள்ளி தலைமைத்துவத்தில் கவனம் செலுத்தினார்.

2014ஆம் ஆண்டில், போல், இலாப நோக்கற்ற நிறுவனமான கேல் பிளானட் அறக்கட்டளையை நிறுவினார். இது குழந்தைகளின் முழுத் திறனையும் வளர்க்க உதவுவதை நோக்கமாகக் கொண்டுள்ளது. 2015-ல், சமூக தொழில்முனைவோர் மன்றத்தால் ஏற்பாடு செய்யப்பட்டு சுவீடனில் நடந்த சமூக தொழில்முனைவோர் மன்ற கூட்டத்தில் இவரைச் சிறந்த சமூக தொழில்முனைவோராகத் தேர்ந்தெடுத்தனர்.

போல் ஐக்கிய நாடுகளின் சிறுவர் நிதியத்தின் இந்தியாவுடனான புதுமை திட்ட நிபுணராகச் செயல்பட்டார். கடந்த காலங்களில் இவர் உலக வங்கியின் கல்வி ஆலோசகராக பணிபுரிந்துள்ளார். இங்குப் பீகார் அரசாங்கத்தின் ஆசிரியர்களின் செயல்திறனை மேம்படுத்தும் திட்டத்தின் ஆதரவைப் பெற்று தலைமை தாங்கினார். தேசிய உயர் கல்வித் திட்டத்தின் ஒரு பகுதியாக, மாநிலத்தில் உயர்கல்வியை மேம்படுத்தும் நோக்கில் பணியாற்றும் மகாராட்டிர அரசின் புதுமை மற்றும் கொள்கை ஆலோசகராகவும் இருந்துள்ளார்.

போல் தகவமைப்புத் தலைமையின் பயிற்சியாளர் மற்றும் இளம் பட்டதாரிகளின் குழுவின் தலைமை வழிகாட்டியாக இருந்து இளைஞர்கள் சமூக மாற்ற முகவர்களாக மாற உதவுகிறார். பல்வேறு நிகழ்வுகள் மற்றும் கல்லூரிகளில் உரையாற்றியுள்ளார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
நஜ்மா மெகபூப்

**நஜ்மா மெகபூப்** (*Najma Mehboob*)(1949 - 6 டிசம்பர் 1983) என்பவர் பாக்கித்தான் திரைப்பட மற்றும் தொலைக்காட்சி நடிகை ஆவார். இவர் பெரும்பாலும் உருது மற்றும் பஞ்சாபி மொழிகளில் நாடகங்கள் மற்றும் படங்களில் தாய் வேடத்தில் நடித்தார். 1983-ல் திரைப்பட படப்பிடிப்பின் போது தொடருந்து விபத்தில் இறந்தார்.

## ஆரம்ப கால வாழ்க்கை
நஜ்மா 1949-ல் பாக்கித்தானின் இராவல்பிண்டியில் பிறந்தார். ஆரம்பத்தில், இவர் மேடை நாடகங்களில் நடித்தார்.

## தொழில்
மெகபூப் 1969-ல் பாக்கித்தான் தொலைக்காட்சி, லாகூரில் இருந்து ஒளிபரப்பப்பட்ட *ஹாதி டான்ட்* என்ற நாடகம் மூலம் தொலைக்காட்சிக்கு வந்தார். பின்னர், இவர் பல தொலைக்காட்சி நாடகங்கள் மற்றும் தொடர்களில் நடித்துள்ளார். இவர் 82 படங்களில் நடித்துள்ளார். இவரது முதல் படம் *ஜியோ தோலா* (1969) மற்றும் *நாசக் ரிஷ்டே* (1987) கடைசி படம்.

## தனிப்பட்ட வாழ்க்கை
நஜ்மா தொலைக்காட்சி தயாரிப்பாளர் முகமது நிசார் உசைனை மணந்தார். இந்த இணையருக்கு ஒரு குழந்தை இருந்தது.

## இறப்பு
நஜ்மா மெகபூப், 1983ஆம் ஆண்டு திசம்பர் 6ஆம் தேதி, லாகூரில் பஞ்சாபி திரைப்படமான *ரிக்ஷா டிரைவரின்* படப்பிடிப்பின் போது ஓடும் தொடருந்தில் குழந்தையைக் காப்பாற்ற முயன்று அடிபட்டு இறந்தார்.

## திரைப்படவியல்

### தொலைக்காட்சி தொடர்

### திரைப்படம்

## விருது

## மேற்கோள்கள்

## வெளி இணைப்புகள்
*  

பகுப்பு:1983 இறப்புகள்
பகுப்பு:1949 பிறப்புகள்
பகுப்பு:பாக்கித்தானிய திரைப்பட நடிகர்கள்
வந்தனா சீனிவாசன்

**வந்தனா சீனிவாசன்,** இந்தியாவின் தமிழ்நாட்டைச் சேர்ந்த திரைப்படப் பின்னணிப் பாடகியாவார். தனித்தன்மை கொண்ட குரலமைப்பும், சுயாதீன பாடகியாகவும் இருக்கும் இவர், தென்னிந்திய திரைப்படத் துறையில் குறிப்பாக தமிழ்த் திரைப்படங்களில் பணியாற்றி வருகிறார்.

## வாழ்க்கை வரலாறு
வந்தனா, சிறுவயதிலிருந்து உயர்நிலைப் பள்ளியை முடிக்கும் வரை தனது குருவான திருமதி சீதா கிருஷ்ணனிடமிருந்து கர்நாடக பாரம்பரிய இசையில் பயிற்சி பெற்றுள்ளார். கல்லுரிப்படிப்பிற்க்காக 2006 ஆம் ஆண்டில் பெண்கள் கிறிஸ்தவக் கல்லூரியில் (மெட்ராஸ் பல்கலைக்கழகம்) உளவியல் பாடப்பிரிவில் சேர்ந்த அவர், இந்தியாவின் சென்னைக்கு குடிபெயர்ந்துள்ளர். அங்கே, மற்றொரு குருவான,  திருமதி தனுஸ்ரீ சாஹாவின் கீழ் இந்துஸ்தானி பாரம்பரிய இசையில் பயிற்சி பெற்றுள்ளார். இலண்டன் பொருளியல் மற்றும் அரசறிவியல் கல்வி நிலையத்தில் நிறுவன மற்றும் சமூக உளவியலில் முதுகலைப் பட்டம் பெற 2009 ஆம் ஆண்டில் இலண்டனுக்குச் சென்று அங்கும் பல்வேறு இசை தாக்கங்களை வெளிப்படுத்தி குறிப்பாக பங்களாதேச இசையை ஆராய்ந்துள்ளார். 2011 ஆம் ஆண்டின் தொடக்கத்தில் சென்னைக்குத் திரும்பியதை, அவர் ஒரு சுயாதீன இசைக்கலைஞராகவும் பின்னணிப் பாடகியாகவும் தன்னை நிலைநிறுத்திக் கொண்டார்.

2017 ஆம் ஆண்டில் இசைக்கலைஞரின் வாழ்க்கைகளைப் பற்றிய உரையை டெட் கருத்தரங்குகளில் பகிர்ந்துள்ளார்.

***மியூசிகலோரி தயாரிப்புகள்*** என்ற பெயரில் பிற இசைப்பாடகர்கள், பின்னணி பாடகர்கள், இசைவல்லுனர்களை இணைத்து ஆன்மாவை உருக்கும் மெல்லிசையை பரப்பும் முயற்சியில் ஈடுபட்டு வருகிறார். கேரளாவைச் சேர்ந்த ஆனந்த் பட்டத்தில் என்ற தொழிலதிபரை மணந்துள்ள வந்தனா,  தனது கணவருடன் இணைந்து இன்ஸ்ட்டாகிராம்இணையதளத்தில், *அனஸ்டோரிஸ்ஒன்லைன்* என்ற பெயரில் பெண்களுக்கான அழகு சாதனப் பொருட்கள் விற்பனையும் செய்து வருகிறார்.

## இசைப்பட்டியல்
**பின்னணிப் பாடல்**

## மேற்கோள்கள்

பகுப்பு:Short description is different from Wikidata
பகுப்பு:Articles with hCards
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:சென்னைப் பாடகர்கள்
பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பகுப்பு:பின்னணிப் பாடகர்கள்
பானோ குத்சியா

**பானோ குத்சியா** ( *Bano Qudsia* ; ‎ 28 நவம்பர் 19284 பிப்ரவரி 2017), **பானோ ஆபா** என்றும் அழைக்கப்படும் இவர்,  ஒரு பாக்கித்தானின் புதின ஆசிரியரும், நாடக ஆசிரியரும், ஆன்மீகவாதியுமாவார். இவர் உருது மொழியில் இலக்கியத்தை எழுதினார். புதினங்கள், நாடகங்கள் மற்றும் சிறுகதைகளைத் தயாரித்தார். தனது *ராஜா கித்* என்ற புதினத்திற்காக சிறந்த அங்கீகாரம் பெற்றவர்.  மேலும், உருது மற்றும் பஞ்சாபி மொழிகளில் தொலைக்காட்சிகளுக்கும், மேடைகளுக்கும் நாடகங்களை எழுதினார். இவரது *ஆதி பாத்* என்ற நாடகம் "ஒரு உன்னதமான நாடகம்" என்று அழைக்கப்பட்டது. பானோ குத்சியா லாகூரில் 4 பிப்ரவரி 2017 அன்று இறந்தார்.

## தனிப்பட்ட வாழ்க்கை
பானோ குத்சியா, 1928 ஆம் ஆண்டு நவம்பர் 28 ஆம் தேதி பிரித்தானிய இந்தியாவின் பிரோஸ்பூரில் ஒரு முஸ்லிம் ஜாட் குடும்பத்தில் குத்சியா சத்தாவாகப் பிறந்தார். இவரின் தந்தை விவசாயத்தில் இளங்கலைப் பட்டம் பெற்றவர். இவரது சகோதரர் பெர்வைஸ் சத்தா ஒரு ஓவியர். இந்தியப் பிரிவினைக்குப் பிறகு இவர் தனது குடும்பத்துடன் லாகூருக்கு குடிபெயர்ந்தார். 5ஆம் வகுப்பில் படிக்கும் போது சிறுகதைகள் எழுதத் தொடங்கினார். லாகூரில் உள்ள கின்னார்ட் கல்லூரியில் பட்டம் பெற்றார், பின்னர் அரசுக் கல்லூரிப் பல்கலைக்கழகத்தில் (லாகூர்) சேர்ந்து 1951 இல் உருது இலக்கியத்தில் முதுகலைப் பட்டம் முடித்தார். 
### திருமணம்
குத்சியா, லாகூர் அரசு கல்லூரியில் தான் சந்தித்த எழுத்தாளர் அஷ்ஃபாக் அகமதுவை மணந்தார். இவர்களுக்கு அனீக், அனீஸ், ஆசீர் ஆகிய மூன்று மகன்கள் இருந்தனர்.

## சான்றுகள்

பகுப்பு:உருது எழுத்தாளர்கள்
பகுப்பு:பஞ்சாபி எழுத்தாளர்கள்
பகுப்பு:பஞ்சாப் நபர்கள்
பகுப்பு:2017 இறப்புகள்
பகுப்பு:1928 பிறப்புகள்
இராபர்ட்டு மெட்கால்ஃபு

**இராபர்ட்டு மெலாங்க்டன் மெட்கால்ஃபு** (*Robert Melancton Metcalfe*) அமெரிக்காவைச் சேர்ந்த ஒரு பொறியாளரும், தொழில் முனைவோரும் ஆவார். 1970 ஆம் ஆண்டு முதல் இவர் இணையத்தின் வளர்ச்சிக்கு பங்களித்து வருகிறார். கணினி வலையமைப்பில் பயன்படுத்தப்படும் ஈதர்நெட்டு நுட்பத்தைக் கண்டுபிடித்தார். அமெரிக்க இலக்கமுறை மின்னணு உற்பத்தி நிறுவனமான 3காம் நிறுவனத்தின் இணை நிறுவனராகவும் அறியப்படுகிறார். தொலைத்தொடர்பு வலையமைப்பின் விளைவை விவரிக்கும் மெட்கால்ஃப் சட்டத்தை உருவாக்கினார். 1990 ஆம் ஆண்டுகளில் இணையத்தின் எதிர்காலப் போக்கை  முன்னறிவிப்பது உட்பட பல கணிப்புகளை மெட்கால்ஃப் செய்துள்ளார்.

மெட்கால்ஃப்பின் ஈதர்நெட்டு தொழில்நுட்பத்தை மேம்படுத்தும் பணிக்காக உலகளாவிய பொறியியல் மற்றும் தொழில்நுட்ப சமூகத்திற்கான தொழில்முறை இல்லமமான மின்னியல், மின்னணுவியல் பொறியாளர் கழகத்தின் கௌரவப் பதக்கம், தொழில்நுட்பம் மற்றும் புதுமைக்கான தேசிய பதக்கம் போன்ற பதக்கங்களைப் பெற்றுள்ளார். 2023 ஆம் ஆண்டில், கணினி அறிவியலில் மிக உயர்ந்த தனித்துவமான விருதான டூரிங் விருதைப் பெற்றார். அமெரிக்காவின் டெக்சாசு பல்கலைக்கழகத்தில் 2011 ஆம் ஆண்டு முதல் புதுமை மற்றும் தொழில்முனைவோர் பிரிவில் பேராசிரியராக இருந்து வருகிறார். அரசுக் கட்டுப்பாடற்ற தனியார் தொழிலாட்சி அமைப்பின் மர்ச்சிசன் உறுப்பினராகவும் செயல்படுகிறார்.

## இளமைப் பருவம்
இராபர்ட் மெட்கால்ஃபு ஐக்கிய அமெரிக்காவின் நியூயார்க்கு மாநிலத்தின் புரூக்ளினில் நகரத்தில் 1946 ஆம் ஆண்டு ஏப்ரல் மாதம் 7 ஆம் தேதி பிறந்தார். இவரின் தந்தை சுழலாழி கருவியில் நிபுணத்துவம் பெற்ற சோதனை தொழில்நுட்ப வல்லுநராக இருந்தார். இவரின் தாயார் ஒரு இல்லத்தரசி ஆவார். பின்னர் அவர் பே சோர் உயர்நிலைப் பள்ளியில் செயலாளராக இருந்தார். மெட்கால்ஃபு 1964 ஆம் ஆண்டில் அந்தப் பள்ளியில் பட்டம் பெற்றார். Metcalfe graduated from that school in 1964.

1969 ஆம் ஆண்டில் மாசாச்சூசெட்சு தொழில்நுட்பக் கழகத்தில் மின் பொறியியல் மற்றும் தொழில்துறை நிர்வாகம் என்ற பாடங்களில் இரண்டு இளங்கலை அறிவியல் பட்டங்களைப் பெற்றார். ஆர்வர்டு பல்கலைக்கழகத்தில் பட்டதாரி பள்ளிக்குச் சென்றார். அங்கு இவர் 1970 ஆம் ஆண்டு பயன்பாட்டுக் கணிதத்தில் முதுகலை அறிவியல் பட்டமும், 1973 ஆம் ஆண்டில் கணினி அறிவியலில் முனைவர் பட்டமும் பெற்றார்.

மெட்கால்ஃப் - இராபின் இணையருக்கு இரண்டு குழந்தைகள் உள்ளனர்.

## மேற்கோள்கள்

## புற இணைப்புகள்

* A more detailed interview
* Why IT Matters
* Video Interview of Robert Metcalfe on March 10, 2009 at the Computer History Museum
* 

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:அமெரிக்கக் கணினி அறிவியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:தூரிங்கு விருது பெற்றவர்கள்
சி. ஐஸ்வர்யா

**சி. ஐஸ்வர்யா**, இந்தியாவின் கர்நாடகா மாநிலத்தில் வசித்து வரும் கர்நாடக இசைக்கலைஞரும், வீணை கலைஞரும், குரலிசைக் கலைஞருமாவார். கர்நாடக இசைக் கலைஞர்கள் குடும்ப பாரம்பரியத்தை உடைய இவர், புகழ்பெற்ற கருநாடக இசைக்கலைஞரான ம. ச. சுப்புலட்சுமியின்  கொள்ளுப்பேத்தியும், ராதா விஸ்வநாதனின் பேத்தியுமாவார்.

## இசைப்பயணம்
ஐஸ்வர்யா தனது நான்கு வயதிலிருந்தே, கருநாடக இசைப்பாடங்களை எம்.எஸ்.சுப்புலட்சுமி மற்றும் ராதா விஸ்வநாதன் ஆகியோரின் கீழ் பயிற்சி பெறத்தொடங்கியுள்ளார். 2018 ஆம் ஆண்டில் இறந்த தனது பாட்டியான, ராதா விஸ்வநாதனின் கீழ் 18 ஆண்டுகள் தொடர்ந்து கர்நாடக இசையைக் கற்று தேறியுள்ளார் 

அக்டோபர் 2017 ஆம் ஆண்டில், ஐஸ்வர்யா மற்றும் அவரது சகோதரி சவுந்தர்யாவை இந்தியப் பிரதமர் நரேந்திர மோடி தனது இல்லத்தில் பாட அழைத்தது குறிப்பிடத்தக்கது. உலக அமைதிக்காக இயற்றப்பட்டு ஐக்கிய நாடுகள் சபையில் 1966 ஆம் ஆண்டில் எம்.எஸ்.சுப்புலட்சுமி மற்றும் ராதா விஸ்வநாதன் ஆகியோரால் பாடப்பட்ட  "மைத்ரீம் பஜதா" என்ற பாடலை அந்நிகழ்ச்சியில் பாடியுள்ளனர் .

ஐஸ்வர்யாவும் அவரது சகோதரி சவுந்தர்யாவும் இணைந்து இந்தியா முழுவதிலும் இசை நிகழ்ச்சிகளை நடத்தியுள்ளனர், மேலும் உலகெங்கிலும் உள்ள பல புகழ்பெற்ற அரங்குகளில் கருநாடக பாரம்பரிய இசை நிகழ்ச்சிகளை நிகழ்த்தியுள்ளனர்.

### விருதுகள் மற்றும் அங்கீகாரங்கள்
தனது இசைத்திறமைக்காக ஐஸ்வர்யா பல்வேறு விருதுகளையும், கவுரவங்களையும் பெற்றுள்ளார்.

## மேற்கோள்கள்

பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பகுப்பு:1995 பிறப்புகள்
சில்பா பிரபாகர் சதீஷ்

**சில்பா பிரபாகர் சதீஷ்,** 2009 ஆம் ஆண்டு தொகுதியைச் சேர்ந்த இந்திய ஆட்சிப்பணி அலுவலர் ஆவார். தமிழ்நாட்டின் திருநெல்வேலி மாவட்டத்தின் 215வது ஆட்சியர் மற்றும் முதல் பெண் ஆட்சியர் என்ற பெருமையைக் கொண்ட இவர் மே 2018 ஆம் ஆண்டில் முதன்முதலாக மாவட்ட ஆட்சியராக பொறுப்பேற்றுள்ளார்.  பொதுமக்களுக்கு முன்னுதாரணமாக தனது 3 வயது மகளை, இந்தியாவில் உள்ள கிராமப்புற குழந்தை பராமரிப்பு மையமான அங்கன்வாடியில் சேர்த்ததன் மூலம் விழிப்புணர்வை ஏற்படுத்திய இவர், தனது நிர்வாகப்பணியில் சிறப்பாக செயல்பட்டு வருகிறார்,

தற்போது தமிழக முதலமைச்சரின் நேரடிக் கட்டுப்பாட்டில் இயங்கிய குறைதீர்ப்புத் துறைகளை ஒருங்கிணைத்து `முதல்வரின் முகவரி’ என்ற புதிய துறையின் சிறப்பு அதிகாரியாக சில்பா பிரபாகர் சதீஷ் பணியாற்றிவருகிறார்.

## ஆரம்ப கால வாழ்க்கை
சில்பா பிரபாகர் சதீஷ், இந்தியாவின் கர்நாடகாவில் 30 ஆகஸ்ட் 1981 அன்று பிறந்துள்ளார். பெங்களூரு பல்கலைக்கழகத்தில் சட்டத்தில் பட்டம் பெற்ற இவர், 2009 ஆம் ஆண்டில் நடைபெற்ற அகில இந்திய ஒன்றிய அரசுப்பணியாளர் தேர்வாணையத்  தேர்வில் 46 வது இடத்தை பிடித்து, அரசு நிர்வாக அதிகாரியாக தேர்ச்சி பெற்றுள்ளார்.

## அரசு ஊழியராக

* 2010 ஆம் ஆண்டில் திருச்சி மாவட்டத்தில் உதவி ஆட்சியராக பணியாற்றியுள்ளார்.
* 2011 முதல் 2014 வரை வேலூர் மாவட்டத்தின் திருப்பத்தூர் உட்பிரிவுக்கு துணை ஆட்சியராக பணியாற்றியுள்ளார்.
* சென்னை மாநகராட்சியில் துணை ஆணையர் (கல்வி) ஓராண்டு பணியாற்றியுள்ளார்
* தொழில்துறை வழிகாட்டுதல் மற்றும் ஏற்றுமதி மேம்பாட்டு பணியகத்தின் நிர்வாக துணைத் தலைவராக, சென்னையில் பணிபுரிந்துள்ளார்.
* மே 2018 முதல் நவம்பர் 2020 வரை திருநெல்வேலி மாவட்ட ஆட்சியராக பணியாற்றியுள்ளார்.

## விருதுகள்

* 2019ஆம் ஆண்டு தமிழ்நாடு மாசுக்கட்டுப்பாட்டு வாரியத்தின் ‘நெகிழி தடையை திறம்பட அமல்படுத்துவதற்கான சிறப்பு விருதை’ அப்போதைய முதல்வர் எடப்பாடி கே.பழனிசாமி இடமிருந்து  சென்னையில் சில்பா பிரபாகர் சதீஷ் பெற்றுள்ளார்.
* 2019 ஆம் ஆண்டில் டிஜிட்டல் உருமாற்ற விருதைப் பெற்றுள்ளார்.

## மேற்கோள்கள்


பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்திய அரசு அதிகாரிகள்
பகுப்பு:தமிழ்நாடு பெண்கள்
பகுப்பு:இந்திய ஆட்சிப் பணி அலுவலர்கள்
அன்வாரா சையத் ஹக்

**அன்வாரா சையத் ஹக்** ( *Anwara Syed Haq* ; பிறப்பு 1940) வங்காளதேசத்தைச் சேர்ந்த இலக்கிய எழுத்தாளர் ஆவார். இவர் பல புதினங்கள், சிறுகதைகள், குழந்தைகள் புத்தகங்கள் மற்றும் பல கட்டுரைகளையும் எழுதியுள்ளார். மனித உளவியல் பற்றிய தனது அறிவை தனது எழுத்துகளில் அழகாகப் பயன்படுத்தியதற்காகப் பாராட்டப்பட்டவர். மேலும், இவர் தொழில் ரீதியாக ஒரு மனநல மருத்துவராக அறியப்படுகிறார். 2019 இல் மொழி மற்றும் இலக்கியத்திற்கான இவரது சாதனைகளுக்கு எகுஷே பதக் விருது வழங்கப்பட்டது.

## ஆரம்ப கால வாழ்க்கை
அன்வாரா சையத் ஹக் ஜெஸ்ஸூர் நகரில் ஒரு பழமைவாத முஸ்லிம் குடும்பத்தில் பிறந்தார். தனது குழந்தைப் பருவத்தையும் இளமைப் பருவத்தையும் ஜெஸ்ஸூரில் கழித்தார். மிகவும் பக்தியுள்ளவரான இவருடைய தந்தை இவரையும் மத பழக்கவழக்கங்களைக் கடைப்பிடிக்க வேண்டும் என்று வலியுறுத்தினார். இவர் பள்ளி மற்றும் கல்லூரி நாட்களில் புதினக்கள், பத்திரிகைகள் அல்லது இலக்கியப் பொருட்களைப் படிக்கும் வாய்ப்பு அரிதாகவே கிடைத்தது. இவர் மருத்துவம் படிக்க வேண்டும் என்பது இவருடைய தந்தையின் விருப்பம், அதே சமயம் இவர் ஆங்கில இலக்கியம் படிக்க வேண்டும் என்று விருப்பம் கொண்டிருந்தார். ஆனாலும் தன் தந்தையின் விருப்பத்தை நிறைவேற்ற 1959 இல் டாக்காவுக்குச் சென்று மருத்துவக் கல்லூரியில் சேர்ந்தார்.

## கல்வி வாழ்க்கை
ஜெஸ்ஸூரில் இளநிலை மற்றும் உயர்நிலை பள்ளிப் படிப்பை முடித்த பிறகு, இவர் 1959 இல் டாக்காவுக்குச் சென்று டாக்கா மருத்துவக் கல்லூரியில் சேர்ந்தார். 1965 இல் மருத்துவர் பட்டம் பெற்றார். 1973 இல் உயர் கல்விக்காக இங்கிலாந்து சென்றார். 1982 இல் மருத்துவ மனநல மருத்துவத்தில் முதுகலை பட்டப்படிப்பை முடித்த பிறகு அவர் இங்கிலாந்தில் இருந்து வீடு திரும்பினார். பின்னர் இவர் பாகிஸ்தான் விமானப்படை, டாக்கா மருத்துவக் கல்லூரி மற்றும் பர்டேம் போன்ற பல நிறுவனங்களில் பணிபுரிந்துள்ளார். இப்போது இவர் ஒரு மனநல மருத்துவராக வேலை செய்கிறார்.

## தனிப்பட்ட வாழ்க்கை
அன்வாரா சையத் ஹக், எழுத்தாளரும் கவிஞருமான சையத் ஷம்சுல் ஹக்கை நவம்பர் 19, 1965 இல் மணந்தார். இவர்களுக்கு ஒரு மகள் மற்றும் ஒரு மகன் உள்ளனர். இவரின் மகள் பிதிதா உயர்நிலைப் பள்ளி அளவில் ஆங்கில இலக்கியம் கற்பிக்கிறார். இவரின் மகன் டிடியோ ஒரு தகவல் தொழில்நுட்ப நிபுணராகவும், கதைகள், பாடல்கள் எழுதுபவராகவும் மேலும், இசையமைப்பாளராகவும்  உள்ளார்.

## விருதுகள்

* 2010 இல் பங்களா அகாடமி இலக்கிய விருது
* அன்னன்யா ஷாஹித்யா புரோஷ்கர்
* அக்ராணி வங்கி புரோஷ்கர்
* மைக்கேல் மதுசூதன் புரோஷ்கர்
* சிசு அகாடமி புரோஷ்கர்
* 2019 இல் எகுஷே பதக்

## இலக்கியப் படைப்புகள்
அன்வாரா சையத் ஹக்கின் முதல் சிறுகதை "பரிபர்தன்" 1954 இல் சங்கபாத்தில் வெளியிடப்பட்டது. 1955 முதல் 1957 வரை, அவர் இட்டெஃபாக்கின் "காச்சி கஞ்சர் ஆஷோர்" க்காக தொடர்ந்து எழுதினார். இவரது முதல் நாவல் 1968 இல் சச்சித்ர சாந்தனியில் வெளியிடப்பட்டது. இவரது முதல் நாவலுக்குப் பிறகு, இவர் பல நாவல்கள் மற்றும் சிறுகதைகளை எழுதியுள்ளார். இவரது பல நாவல்கள் டாக்கா மற்றும் லண்டனில் இருக்கும்போது எழுதப்பட்டவை ஆகும். இவரது வெளியீடுகளில், இருபத்தைந்து நாவல்கள், மூன்று கவிதைத் தொகுதிகள், எட்டு சிறுகதைத் தொகுப்புகள், எட்டு கட்டுரைத் தொகுப்புகள், மூன்று சுயசரிதைத் தொகுதிகள், இரண்டு பயணக் கட்டுரைத் தொகுப்புகள், இளம் வாசகர்களுக்கான நாற்பது கற்பனைக் கதைகள் போன்றவை அடங்கும்.

## சான்றுகள்

பகுப்பு:வாழும் மக்கள்
பகுப்பு:1949 பிறப்புகள்
பகுப்பு:எழுத்தாளர்கள்
நசிரின் ஜஹான்

**நசிரின் ஜஹான்** ( *Nasreen Jahan* ) (பிறப்பு 1966)  வங்காளதேச எழுத்தாளரும் இலக்கிய ஆசிரியரும் ஆவார். 1993 இல் *தி வுமன் ஹூ ஃப்ளீ: உருக்கு என்ற*  புதினம் வெளியானதன் மூலம் இவர் கவனத்திற்கு வந்தார்.

நசிரின் மைமன்சிங்கில் பிறந்து வளர்ந்தவர். 1974 இல் தேசிய குழந்தைகள் மற்றும் சிறார் அமைப்பான *சந்தர் ஹாட்டில்* சேர்ந்தார். தினசரி செய்தித்தாளான டோனிக் பங்களாவின் குழந்தைகள் பக்கத்தில் சிறுவர் பாடல்கள் மற்றும் சிறுகதைகளை எழுதத் தொடங்கினார். வங்காளதேசத்தின் உயர்மட்ட கவிஞராக இருந்த இலக்கிய ஆசிரியர் மறைந்த அஹ்சன் ஹபீப் அவர்களால் பெரிதும் ஊக்குவிக்கப்பட்டார். பின்னர் இவர் சிறுகதைகளில் கவனம் செலுத்தினார். *கிஷோர் பங்களா* உட்பட நாட்டின் அனைத்து முன்னணி இலக்கிய பத்திரிகைகளிலும் பத்திரிகைகளிலும் தனது படைப்புகளை வெளியிட்டார். இவர் கவிஞர் *அஷ்ரப் அகமதுவை* மணந்தார். இவர்களுக்கு *ஓர்ச்சி ஓட்டோண்டிலா*  என்று ஒரு மகள் உள்ளார்.

1993 இல் வெளியிடப்பட்ட இவரது 'உ*ருக்கு' நாவல்* 1994 இல் பிலிப்ஸ் இலக்கிய விருதைப் பெற்ற பிறகு வெற்றி பெற்றது. 1993-94 இல் சிறிது காலம், *பங்களாபஜார் பத்திரிகையில்* வாராந்திர இலக்கிய இணைப்பிற்காகப் பணியாற்றினார். 1990 களின் பிற்பகுதியிலிருந்து, வாராந்திர *அன்யாடின்* இலக்கியப் பிரிவின் ஆசிரியராகப் பணியாற்றி வருகிறார். இவர் ஒரு பெண்ணியவாதி, பாரம்பரியம் மற்றும் சமூக விதிமுறைகளை அவமதிக்காமல் பெண்களின் சுதந்திரத்தில் நம்பிக்கை கொண்டவர்.

## இலக்கிய நடை
ஜஹான் தனது கவிதை உரைநடை மற்றும் மனித நடத்தைக்கான உளவியல் அணுகுமுறையால் தன்னை வேறுபடுத்திக் கொண்டார். சிக்கலான மனித மனதை சாமர்த்தியத்துடன் கையாளும் திறன் கொண்டவர். சமூகக் கட்டமைப்பின் பின்னணியில் ஆண்-பெண் உறவில் கவனம் செலுத்துவதோடு, அதன் நுணுக்கங்களை ஆராய்வதற்கும் இவரது படைப்புகளில் வாய்ப்புள்ளது. ஜஹான் நேர்மையாக உடலுறவை ஒரு கருப்பொருளாகக் கருதினார். மேலும்,  ஓரினச்சேர்க்கையை தனது சிறுகதைகள் மற்றும் நாவல்களில் பிரதிபலிப்பதன் மூலம் காலத்திற்கு முன்பே சென்றார். இவரது எழுத்து தனித்தனியாக யதார்த்தவாதம், சர்ரியலிசம் மற்றும் மேஜிக் ரியலிசம் ஆகியவற்றை வெளிப்படுத்துகிறது. இவரது படைப்புகள் ஒருபோதும் சிற்றின்ப இயல்புடையவை அல்ல.

## விருதுகள்

* பிலிப்ஸ் இலக்கிய விருது (1994)
* அலோல் இலக்கிய விருது (1995)
* பங்களா அகாதமி இலக்கிய விருது (1999)
* குல்னா ரைட்டர்ஸ் கிளப் விருது (2002)
* மதர்லேண்ட் ஹானர் மெடல் (2007)
* பங்களாதேஷ் மகிளா பரிஷத் - இலக்கிய மரியாதை (2007)
* ஆனந்த் பிரகாஷ் இலக்கிய விருது (2010)
* கலேகதாத் சௌத்ரி இலக்கிய விருது (2011)

## சான்றுகள்

பகுப்பு:வங்காள எழுத்தாளர்கள்
பகுப்பு:வாழும் மக்கள்
பகுப்பு:1966 பிறப்புகள்
டி. ஜி. ஆராவமுதன்

**திருக்கண்ணங்குடி ஜி. ஆராவமுதன்** (*Thirukannangudi G. Aravamuthan*, 1890 - 9 மே 1970) என்பவர் ஒரு இந்திய தொல்லியல் ஆய்வாளர் மற்றும் நாணயவியலாளர் ஆவார்.

## வாழ்க்கை குறிப்பு
ஆராவமுதன் 1890 ஆம் ஆண்டு பிரித்தானிய இந்தியாவின் மதறாஸ் மாகாணத்தில் (தற்போதைய தமிழ்நாட்டில் ) நாகப்பட்டினம் மாவட்டத்தில் உள்ள திருக்கண்ணங்குடிக்கு அருகிலுள்ள ஒரு சிற்றூரில் பிறந்தார். முதுகலைப் படிப்பை முடித்த இவர், முதலில் ஆங்கிலத்திலும், பின்னர் சட்டப்படிப்பிலும் பட்டம் பெற்றார். இவர்  *[[தி இந்து]]* நாளிதழில் மெய்ப்புபார்ப்பவர், நகைக்கடையில் வைர மதிப்பீட்டாளர், பச்சையப்பன் கல்லூரியில் ஆங்கில ஆசிரியர், சென்னை உயர்நீதிமன்றத்தில் சட்டப் பயிற்சி என பல்வேறு வேலைகளைச் செய்தார். இருப்பினும், இவரது ஆர்வம் வரலாற்றில்தான் இருந்தது. சென்னை அரசு அருங்காட்சியகத்தின் கண்காணிப்பாளராக சில காலம் பணியாற்றினார்.

## படைப்புகள்
* 
* 
* 
## குறிப்புகள்

பகுப்பு:இந்திய நாணயவியலாளர்கள்
பகுப்பு:1970 இறப்புகள்
பகுப்பு:1890 பிறப்புகள்
பகுப்பு:நாகப்பட்டினம் மாவட்ட மக்கள்
பிரியா ஹிமேஷ்

thumb|பிரியா ஹிமேஷ்

**பிரியா ஹிமேஷ்** அல்லது **பிரியா ஹேமேஷ்** என்றும் அழைக்கப்படும் இவர், இந்தியாவின் தமிழ்நாட்டில் பிறந்த திரைப்பட பின்னணிப் பாடகியாவார்.  கன்னடம், தெலுங்கு, தமிழ், மலையாளம் மற்றும் ஒடியா திரைப்படங்களில் பிரபல முன்னணித் திரைப்பட இசையமைப்பாளர்களான, ஏ. ஆர். ரகுமான், இளையராஜா, ஹாரிஸ் ஜெயராஜ், இமான், விஜய் ஆண்டனி, தேவி ஸ்ரீ பிரசாத், யுவன் ஷங்கர் ராஜா, மணி சர்மா, கார்த்திக் போன்றோர்களுடன் இணைந்து இருநூறுக்கும் அதிகமான பாடல்களைப் பாடியுள்ளார்.

பிரியா, 1982 ஆம் ஆண்டு பிப்ரவரி 10 ஆம் தேதி தமிழ்நாட்டின் சென்னையின் புறநகரில் பிறந்துள்ளார். சிறு வயதிலிருந்தே, பாடுவதில் ஆர்வம் கொண்டிருந்த இவர் பல உள்ளூர் பாடல் நிகழ்ச்சிகளில் பங்கேற்று, மெல்லிசைப் பாடல்களைப் பாடத் தொடங்கி, உள்ளூர் மக்களின் கவனத்தைப் பெற்றுள்ளார். சென்னைப் பல்கலைக் கழகத்தில் இளங்கலைப் படிப்பை முடித்த பிறகு, பாடகியாகத் திரையுலகில் 2006 ஆம் ஆண்டு முதல் பாடத்தொடங்கியுள்ளார். இந்தியா மற்றும் வெளிநாடுகளில் உள்ள பல முன்னணி இசைக்குழுக்களுடன் இதுவரை ஐயாயிரத்திற்கும்  மேற்பட்ட மேடை நிகழ்ச்சிகளில் பாடியுள்ளார்.

தெலுங்குப் படமான, *[[ஆர்யா 2]]*  இல் இடம்பெற்ற "ரிங்கா ரிங்கா" பாடலுக்காக பிரியா தென்னிந்திய பிலிம்பேர் விருதினைப் பெற்றுள்ளார்.

## மேற்கோள்கள்


பகுப்பு:Short description is different from Wikidata
பகுப்பு:Articles with hCards
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:1982 பிறப்புகள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:சென்னைப் பாடகர்கள்
பகுப்பு:வாழும் மக்கள்
ரசியா கான்

**ரசியா கான் அமீன்** (Razia Khan) (1936 - 28 டிசம்பர் 2011) ஒரு வங்காளதேச எழுத்தாளரும், கவிஞரும், கல்வியாளரும் , பத்திரிகையாளரும், நாடக நடிகரும், செய்தித்தாள்களுக்கான கட்டுரையாளரும் ஆவார்.   கல்விக்கான இவரது பங்களிப்பிற்காக வங்காளதேச அரசு 1997 இல் இவருக்கு எகுஷே பதக் வழங்கியது.

## கல்வி மற்றும் தொழில்
ரசியா கானின் தந்தை மௌல்வி தமிசுதீன் கான் ஒரு அரசியல்வாதி மற்றும் சமூக ஆர்வலர் ஆவார்.

இவர், டாக்கா பல்கலைக்கழகத்தில் ஆங்கிலத்தில் இளங்கலை மற்றும் முதுகலைப் பட்டம் பெற்றார்.  உயர் படிப்புக்காக பிரித்தானிய கவுன்சிலின் உதவித்தொகையில் பர்மிங்காம் பல்கலைக்கழகத்திற்குச் சென்றார்.

இவர், அப்போதைய பாகிஸ்தான் அப்சர்வரின் ஆசிரியர் குழுவில் சேர்ந்தார்.  பின்னர் அந்தக் குழு, "தி பங்களாதேஷ் அப்சர்வர்" என்று பெயர் மாற்றப்பட்டது. அதற்குப் பிறகு, இவர், டாக்கா பல்கலைக்கழகத்தின் ஆங்கிலத் துறையின் ஆசிரிய உறுப்பினராகச் சேர்ந்தார்.

இவர், தனது 18வது வயதில்,  தனது முதல் நாவலான *போட் டோலர் உபன்யாஷ்*  ஐ எழுதினார்.

## தனிப்பட்ட வாழ்க்கை
பாகிஸ்தானின் முன்னாள் பிரதம மந்திரி நூருல் அமினின் இரண்டாவது மூத்த மகனான அன்வருல் அமின் மகோனை ரசியா கான் மணந்தார். அன்வருல் அமின் மகோன் பாங்க் ஆஃப் கிரெடிட் மற்றும் காமர்ஸ் இண்டர்நேஷனல், பங்களாதேஷின் முன்னாள் பொது மேலாளராக இருந்தார். இந்த பங்களாதேஷ் வங்கியின் முதல் கிளையை   லண்டனில்  திறந்தார். தம்பதியருக்கு இரண்டு குழந்தைகள் இருந்தனர். அவர்கள், வங்கியாளர் கைசர் தமிஸ் அமீன் மற்றும் பத்திரிகையாளர் ஆஷா மெஹ்ரீன் அமீன் ஆவர்.

## எழுத்துப்பணி

### நாவல்கள்

* போட் டோலர் உபன்யாஷ் (வழியின் நாவல், 1959)
* அனுகல்பா (தி ஆல்டர்நேட்டிவ், 1959)
* புரோட்டிசித்ரா (தி ப்ளூ-பிரிண்ட், 1975)
* சித்ரா-கப்யா (சித்திர வசனங்கள், 1980)
* அவர் மொஹாஜிபோன் (ஓ! நித்திய வாழ்க்கை, 1983)
* திரௌபதி (1992) 
* படடிக் (த பாதசாரி, 1996)
* பிரஹஸ்டோனிர்
* ஷிகோர் ஹிமாத்ரிர்
* பாண்டி பிஹோங்கோ 

## விருதுகள்

* பென் (PEN) லே ரைட்டிங் விருது (1956)
* போப் தங்கப் பதக்கம் (1957)
* பங்களா அகாதமி இலக்கிய விருது (1975)
* கமர் முஷ்டாரி தங்கப் பதக்கம் (1985)
* எகுஷே பதக் (1997)
* லேகிகா சங்க தங்கப் பதக்கம் (1998) 
* த்ருஹீ கதா-ஷாஹித்யக் அப்துர் ரூஃப் சௌத்ரி நினைவு விருது (1999)
* அனன்யா இலக்கிய விருது (2003)

## சான்றுகள்

பகுப்பு:வங்காள எழுத்தாளர்கள்
பகுப்பு:2011 இறப்புகள்
பகுப்பு:1936 பிறப்புகள்
நளினி காந்தா பட்டசாலி

**நளினி காந்தா பட்டசாலி** (*Nalini Kanta Bhattasali*, 24 சனவரி 1888 - 6 பெப்ரவரி 1947) என்பவர் ஒரு இந்திய வங்காள வரலாற்றாசிரியர், தொல்லியல் ஆய்வாளர், நாணயவியலாளர், கல்வெட்டு நிபுணர், தொல்பொருள் வல்லுநர் ஆவார்.  

## தொழில்
பட்டசாலி 1912 இல் முதுகலைப் படிப்பை முடித்தார். பின்னர் கொமிலா விக்டோரியா கல்லூரியில் வரலாற்று ஆசிரியராக பணியில் சேர்ந்தார். அதன் பிறகு பாலூர்காட் உயர்நிலைப் பள்ளியில் தலைமை ஆசிரியராகச் இணைந்தார். 1914 சூலையில், இவர் தாக்கா அருங்காட்சியகத்தில் (பின்னர் வங்கதேச தேசிய அருங்காட்சியகம் ) அதன் பொறுப்பாளராக சேர்ந்தார். 1947 இல் இவர் இறக்கும் வரை அந்த பதவியில் இருந்தார்.  பண்டைய வங்காளத்தின் வரலாறு மற்றும் காலக்கோடுக்கு முக்கியமான பொருட்களின் பங்களிப்பு குறித்து அறிக்கைகள் மற்றும் ஆய்வுக் கட்டுரைகளை இவர் எழுதினார். இவரது ஆய்வுகளில் கிழக்கு வங்காளம் (வங்க-சமதாதா) குறிப்பிடத்தக பகுதியாக இருந்தது. 

பட்டசாலி வங்க இலக்கியத்தில் சில படைப்புகளை  எழுதியுள்ளார். இவரது சிறுகதைகளின் தொகுப்பு, *"ஹாஷி ஓ அஸ்ரு"* 1915 இல் வெளியிடப்பட்டது. மேலும் 1936 இல் *கிருத்திவாசி ராமாயணத்தின்* தனித்துவமான கையெழுத்துப் பிரதியின் முதல் புத்தகத்தின் பதிப்பு இவரால் வெளியிடப்பட்டது.  இவர் தாக்கா பல்கலைக்கழகத்தில் வங்க இலக்கியம், பழங்காலவியல், வரலாறு ஆகியவற்றைக் கற்பித்தார். 

## குறிப்புகள்

பகுப்பு:இந்திய நாணயவியலாளர்கள்
பகுப்பு:1947 இறப்புகள்
பகுப்பு:1888 பிறப்புகள்
பாகலகோட்டே சட்டமன்றத் தொகுதி

**பாகலகோட்டே சட்டமன்றத் தொகுதி** (*Bagalkot Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பாகலகோட்டே மாவட்டத்தில் உள்ளது. பாகலகோட்டே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 24 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பாகல்கோட் மாவட்டம்
நாகினா கான்

**நாகினா கான்** (ஆங்கிலம்: Nagina Khan;  ) கைபர் பக்துன்க்வாவின் 10வது மாகாண சட்டமன்ற உறுப்பினராக பணியாற்றிய பாக்கித்தான் அரசியல்வாதி ஆவார்.

## கல்வி
கான் முதுகலைப் பட்டம் பெற்றவர்.

## அரசியல் வாழ்க்கை
கான் 2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் தெஹரீக்-இ-இன்சாப்பின் வேட்பாளராக கைபர் பக்துன்க்வா மாகாண சட்டசபைக்குத் தேர்ந்தெடுக்கப்பட்டார். இவர் கைபர் பக்துன்க்வா சட்டமன்ற உறுப்பினராக இருந்த காலத்தில், சட்டம் மற்றும் பாராளுமன்ற விவகாரங்களுக்கான கைபர் பக்துன்க்வா சட்டமன்றத்தின் நாடாளுமன்ற செயலாளராக பணியாற்றினார்.

மே 2016-ல், கைபர் பக்துன்க்வா மாகாண சட்டசபையில் பெண்கள் காகஸ் அமைப்பதற்கான தீர்மானத்தில் கான் இணைந்தார். மார்ச் 2018-ல், கான் 2018 பேரவை தேர்தலில் குதிரை பேரம் செய்ததாகக் குற்றம் சாட்டப்பட்டார். இதையடுத்து, இம்ரான் கான் இவரைக் கட்சியிலிருந்து நீக்குவதாக அறிவித்து, இவரது நிலைப்பாட்டை விளக்குமாறு கடிதம் அனுப்பினார். இதனைத் தொடர்ந்து கான், ஏப்ரல் 2018-ல், பாக்கித்தான் தெஹரீக்-எ-இன்சாஃப்விலிருந்து விலகி பாகிஸ்தான் மக்கள் கட்சியில் சேர்ந்தார்.

## மேற்கோள்கள்


பகுப்பு:வாழும் மக்கள்
பகுப்பு:பாக்கித்தானியப் பெண்கள்
அப்சரா ரெட்டி

**அப்சரா ரெட்டி**, (பிறப்பு அஜய் ரெட்டி)  இந்தியாவின் தமிழ்நாட்டைச் சேர்ந்த திருநங்கை அரசியல்வாதியும்  பத்திரிகையாளரும் சமூக ஆர்வலருமாவார். 2016 ஆம் ஆண்டு முன்னாள் முதல்வர் ஜெ. ஜெயலலிதாவால் அனைத்திந்திய அண்ணா திராவிட முன்னேற்றக் கழகத்தின் தேசிய செய்தித் தொடர்பாளராக நியமிக்கப்பட்ட இவர் ,  8 ஜனவரி 2018 அன்று, இந்திய தேசிய காங்கிரஸில் சேர்ந்து, மகிளா காங்கிரஸின் முதல் திருநங்கை பொதுச்செயலாளர் பெருமையைப் பெற்றுள்ளார், மீண்டும் அதிமுகவுக்குத் திரும்பி, 2021 ஆம் ஆண்டில் நடைபெற்ற தமிழக மாநிலத் தேர்தலில் அதன் நட்சத்திரப் பிரச்சாரகராக மாநிலம் முழுவதும் பிரச்சாரம் செய்துள்ளார்.

## ஆரம்ப வாழ்க்கை மற்றும் கல்வி
அப்சரா, மோனாஷ் பல்கலைக்கழகத்தில் பத்திரிக்கையியலில் இளங்கலை பட்டமும், லண்டனில் உள்ள லண்டன் நகரப் பல்கலைக்கழகத்தில் வளர்ச்சி பொருளாதாரத்தில் சிறப்பு கவனம் செலுத்தி ஒளிபரப்பில் முதுகலை பட்டமும் பெற்றுள்ளார். மோனாஷ் பல்கலைக்கழகத்தில் படிக்கும் காலகட்டத்தில் வெளிநாட்டு மாணவர் சேவையின் தலைவராக இருந்துள்ளார்.

## தொழில் வாழ்க்கை
அப்சரா, *[[பிபிசி உலக சேவை]]*, *[[தி இந்து]]*, லண்டனில் உள்ள *[[பொதுநலவாய தலைமைச் செயலகம்|காமன்வெல்த் செயலகம்]]*, *[[தி நியூ இந்தியன் எக்சுபிரசு|நியூ இந்தியன் எக்ஸ்பிரஸ்]]* மற்றும் *[[தி டெக்கன் குரோனிக்கள்|டெக்கான் குரோனிக்கிள்]]* ஆகிய நிறுவனங்களில் பத்திரிகையாளராக பணியாற்றியுள்ளார்.  நுகர்வோர், அரசியல், பிரபலங்களின் வாழ்க்கை முறை மற்றும் கல்வி உள்ளிட்ட தலைப்புகளில் பல்வேறு கட்டுரைப் பத்திகளை எழுதியுள்ளார். அவர் அமிதாப் பச்சன், ஐஸ்வர்யா ராய், முன்னாள் ஆஸ்திரேலிய பிரதமர் ஜான் ஹோவர்ட், F1 ரேசர் மைக்கேல் ஷூமேக்கர், ஏஆர் ரஹ்மான் மற்றும்ஆங்கில திரைப்பட உச்ச நட்சத்திரமான நிக்கோலஸ் கேஜ் ஆகியோரை பேட்டி கண்டு வெளியிட்டுள்ளார். இலங்கை, இந்தியா மற்றும் இந்தோனேசியாவில் இருந்து சுனாமிபேரலையின் ஆக்ரோஷத்தை நேரடியாக சென்று வெளியிட்டுள்ளார்..

அப்சரா, தமிழ்நாட்டில் பல்வேறு தொலைக்காட்சி நிகழ்ச்சிகளையும் நடத்தியுள்ளார். மேலும் மெல்போர்னில் உள்ள இந்திய தூதரகத்தில் துணைத் தூதரக ஜெனரல் டாக்டர் டி.ஜே. ராவின் ஊடக ஆலோசகராகவும் பணியாற்றியுள்ளார்.  

UNICEF உடன் இணைந்து தமிழ்நாடு முழுவதும் சுகாதார பிரச்சாரத்தையும் அப்சரா சிறிதுகாலம் மேற்கொண்டுள்ளார். மாட்ரிட்டில் நடந்த ஐரோப்பிய நாடாளுமன்ற அமர்வு, உலகப் பெருமை உச்சி மாநாடு, UNICEF மற்றும் கோல்ட்மேன் சாக்ஸ், நாஸ்காம் இந்தியா போன்ற உயர்மட்ட நிறுவனங்கள் மற்றும் பிரின்ஸ்டன் பல்கலைக்கழகம் உள்ளிட்ட பல்வேறு உயர்மட்ட மேடைகளிலும் கலந்துகொண்டு பேசியுள்ளார்.

2013 ஆம் ஆண்டு தொடங்கி, தந்தி டிவியில் ஒளிபரப்பான நட்புடன் அப்சரா என்ற தமிழ் நிகழ்ச்சியை தொகுத்து வழங்கியுள்ளார்.

### அரசியல்
மே 2016 இல், அவர் அனைத்திந்திய அண்ணா திராவிட முன்னேற்றக் கழகத்தில் (அதிமுக) சேர்ந்துள்ளார். முன்னதாக, அவர் பிப்ரவரி 2016 ஆண்டில் பாரதிய ஜனதா கட்சியில் இணைந்துள்ளார்.  ஜனவரி 2019 ஆண்டில், ராகுல் காந்தியால் அகில இந்திய மகிளா காங்கிரஸின் தேசிய பொதுச் செயலாளராக நியமிக்கப்பட்டுள்ளார். நவம்பர் 2020 இல், தமிழ்நாடு சட்டமன்றத் தேர்தல், 2021 க்கு முன்னதாக அவர் மீண்டும் அதிமுகவில் இணைந்து அதன் நட்சத்திரப் பிரச்சாரகராக மாநிலம் முழுவதும் பிரச்சாரம் செய்துள்ளார்

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:திருநங்கை
பகுப்பு:தமிழ் ந.ந.ஈ.தி அரசியல்வாதிகள்
மதுமிதா எச்

**மதுமிதா எச்** (*Madhumitha Hirannaiah*), இந்தியாவின் கருநாடக மாநிலத்தைச் சேர்ந்த தொலைக்காட்சி திரைப்பட நடிகையாவார்.  தமிழ், தெலுங்கு மற்றும் கன்னட மொழி தொலைக்காட்சி நிகழ்ச்சிகளில் நடித்துவரும் இவர்,  2018 ஆம் ஆண்டு  வெளியான, கன்னட புராணத் தொலைக்காட்சி தொடரான ஜெய் ஹனுமான் என்பதில் லட்சுமி தேவியாக நடித்ததன் மூலம் அறிமுகமாகியுள்ளார். இவர் கன்னட புராணத் தொடரில் அறிமுகமானார்.

## தொழில்
கர்நாடகாவின் பெங்களூரில் பிறந்த மதுமிதா, மவுண்ட் கார்மல் கல்லூரியில் பட்டம் பெற்றுள்ளார். ஸ்டார் சுவர்ணா என்ற கன்னட தொலைக்காட்சியில் வெளியான, கன்னட நிகழ்ச்சியான *புட்மல்லி* என்பதன் மூலம் தனது நடிப்பு வாழ்க்கையைத் தொடங்கியுள்ள இவர், பின்னர் *ஷானி* என்ற புராண தொலைக்காட்சி தொடரில் நீலிமாவாக நடித்துள்ளார். மேலும், அவர் 2018 இல் ஸ்டார் மாவில் ஒளிபரப்பான *மனசுனா மனசை* என்ற தொடரின் மூலம் தெலுங்கு திரையுலகிலும் அறிமுகமாகியுள்ளார். இந்த இரண்டு நிகழ்ச்சிகளும் பொழுதுபோக்கு வணிகத்தில் ஒரு முக்கிய இடத்தைப் பிடிக்க இவருக்கு பெரிதும் உதவியுள்ளது. இருப்பினும், 2019 ஆம் ஆண்டில் ஜீ தமிழின் பெரிய செலவுத் தொடரான **பிரியாத வரம் வேண்டும்** என்ற தொலைக்காட்சித் தொடரில் திருப்புமுனைப் பாத்திரத்தைப் பெற்று அறிமுகமானார். பின்னர் அவர் தெலுங்கு தொலைக்காட்சிக்கு திரும்பி, சரஸ்வதியாக நடித்த கோடலு சீரியலில் தோன்றினார். 2022 ஆம் ஆண்டில், தமிழின் பிரபல தொலைக்காட்சி தொடரான *[[எதிர்நீச்சல் (தொலைக்காட்சித் தொடர்)|எதிர்நீச்சல்]]* என்பதில் கதாநாயகியாக நடித்ததன் மூலம் எல்லாரின் வரவேற்பையும் பெற்றுள்ளார்.

பெரும்பாலும் புராண தொலைக்காட்சி தொடர்களில் நடித்துள்ள இவர்,  தற்போது, தெலுங்கு மற்றும் தமிழ் ஆகிய இரண்டு நிகழ்ச்சிகளிலும் கவனம் செலுத்துவதற்காக சென்னை மற்றும் ஹைதராபாத் இடையே பயணம் செய்து வருகிறார்.

## தொலைக்காட்சி

## மேற்கோள்கள்

பகுப்பு:Articles with hCards
பகுப்பு:கன்னடத் தொலைக்காட்சி நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:தெலுங்கு நடிகைகள்
பகுப்பு:தமிழ் நடிகைகள்
பகுப்பு:வாழும் மக்கள்
சிரிஷா பண்ட்லா

**சிரிஷா பண்ட்லா** ( c. 1988) (Sirisha Bandla) ஒரு இந்திய-அமெரிக்க விமானப் பொறியாளர் ஆவார். இவர் விர்ஜின் கேலக்டிக் அரசாங்க விவகாரங்கள் மற்றும் ஆராய்ச்சி நடவடிக்கைகளின் துணைத் தலைவராக உள்ளார். மேலும், இவர் விர்ஜின் கேலக்டிக் யூனிட்டி 22 மிஷனில் பறந்தார், இதனால் இவர், இந்தியாவில் பிறந்த இரண்டாவது பெண் விண்வெளிக்குச் சென்றது மற்றும் ராகேஷ் சர்மா, கல்பனா சாவ்லா மற்றும் சுனிதா வில்லியம்ஸ் ஆகியோருக்குப் பிறகு விண்வெளிக் கோட்டைக் கடந்த நான்காவது இந்திய வம்சாவளியைச் சேர்ந்த பெண்மணி என்ற பெருமையைப் பெற்றார்.

## ஆரம்ப வாழ்க்கை மற்றும் கல்வி
சிரிஷா பண்ட்லா இந்தியாவின் ஆந்திரப் பிரதேசத்தின் குண்டூர் மாவட்டத்தில் தெலுங்கு பேசும் இந்துக் குடும்பத்தில் பிறந்தார். இவர் பிறந்த பிறகு, பண்ட்லாவின் குடும்பம் குண்டூரில் உள்ள தெனாலிக்கு குடிபெயர்ந்தது. ஐந்து வயது வரை, பண்ட்லா தனது நேரத்தை ஹைதராபாத்தில் உள்ள தனது தாத்தாவின் வீட்டிற்கும் தெனாலியில் உள்ள தனது பாட்டியின் வீட்டிற்கும் பிரித்துக் கொண்டார். பண்ட்லா பின்னர் தனது பெற்றோருடன் அமெரிக்காவின் ஹூஸ்டனுக்கு குடிபெயர்ந்தார்.

பண்ட்லா பர்டூ பல்கலைக்கழகத்தில் ஏரோநாட்டிக்கல் இன்ஜினியரிங் பிரிவில் இளங்கலைப் பட்டம் பெற்றார். மேலும், இவர்,  ஜார்ஜ் வாஷிங்டன் பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார்.

## தொழில்
பண்ட்லா நாசா விண்வெளி வீரராக வேண்டும் என்று விரும்பினார்.  ஆனால் இவரது கண்பார்வை காரணமாக மருத்துவ காரணங்களால் விலக்கப்பட்டார். இவர் முன்பு வணிக விண்வெளிப் பயணக் கூட்டமைப்பிற்காக மேத்யூ இசகோவிட்ஸுடன் விண்வெளிப் பொறியாளராகப் பணியாற்றினார். பின்னர் அவரது நினைவாக மேத்யூ இசகோவிட்ஸ் பெல்லோஷிப்பை இவர் இணைந்து நிறுவினார்.

பண்ட்லா 2015 இல் விர்ஜின் கேலக்டிக் நிறுவனத்தில் சேர்ந்தார், அங்கு இவர் அரசாங்க விவகாரங்களின் துணைத் தலைவராகப் பணியாற்றினார். ஞாயிற்றுக்கிழமை,  ஜூலை11, 2021 அன்று சர் ரிச்சர்ட் பிரான்சன், டேவ் மேக்கே, மைக்கேல் மசூசி, பெத் மோசஸ், கொலின் பென்னட் ஆகியோருடன் விர்ஜின் கேலக்டிக் யூனிட்டி 22 சோதனை விமானத்தில் பண்ட்லா பறந்தார். ராக்கெட் விமானம்   பூமிக்கு மேலே பறந்தது.  இதன் மூலம் குழுவினர் ஃபெடரல் ஏவியேஷன் நிர்வாகத்தின் (FAA) வணிக விண்வெளி வீரர்களாக தகுதி பெறுகின்றனர்.  விமான பயணத்தின் போது, புளோரிடா பல்கலைக்கழகத்தில் இருந்து புவியீர்ப்பு மாற்றத்திற்கு தாவரங்கள் எவ்வாறு எதிர்வினையாற்றுகின்றன என்பதை ஆராய பண்ட்லா ஒரு பரிசோதனையை மேற்கொண்டார்.  இவரது விமானப் பயணம் பற்றி, பண்ட்லாவின் தாத்தா டாக்டர் பண்ட்லா ராகய்யா கூறினார்: “சிறு வயதிலிருந்தே, வானம், சந்திரன் மற்றும் நட்சத்திரங்களை ஆராய்வதில் இவருக்கு இந்த லட்சியம் இருந்தது. சிரிஷா தனது கண்களை விண்வெளியில் வைத்துள்ளார், மேலும் இவர் தனது கனவை நனவாக்கத் தயாராக இருப்பதில் எனக்கு ஒன்றும் ஆச்சரியமில்லை."  அவரது விண்வெளிப் பயணத்தின் போது, அவர், பூமியின் மேற்பரப்பில் இருந்து 89.9 கி.மீ உயரத்தை எட்டினார். இருப்பினும், அவர் விமானக் குழுவில் உறுப்பினராக இல்லாததால் (VF-01 ஒரு தானியங்கி ஏவுதல் என்பதால்), அவர் ஃபெடரல் ஏவியேஷன் ஆணையத்தால் ஒரு விண்வெளி சுற்றுலாப் பயணியாக வகைப்படுத்தப்பட்டார்.

டிசம்பர் 2022 இல் பிபிசியின் 100 பெண்களில் ஒருவராக இவர் கௌரவிக்கப்பட்டார் 

## சான்றுகள்

பகுப்பு:குண்டூர் மாவட்ட நபர்கள்
பகுப்பு:தெலுங்கு மக்கள்
பகுப்பு:அமெரிக்க இந்தியர்கள்
பகுப்பு:வாழும் மக்கள்
பகுப்பு:1980கள் பிறப்புகள்
மெர்ஷீனா நீனு

**மெர்ஷீனா நீனு**  இந்தியாவின் கேரள மாநிலத்தைச் சேர்ந்த தொலைக்காட்சி திரைப்பட நடிகையாவார்.  தமிழ் மற்றும் மலையாள மொழி தொலைக்காட்சி நிகழ்ச்சிகளில் நடித்துவரும் இவர் சில தமிழ் திரைப்படங்களிலும் நடித்துள்ளார். ஜீ கேரளாவில் வெளியான சத்யா என்னு பெண்குட்டி என்ற தொலைக்காட்சி தொடரில் ஆண்தன்மையுள்ள பெண்ணாக முக்கியக் கதாபாத்திரத்தில் நடித்துள்ளது, இவரை மலையாள ரசிகர்கள் மத்தியில் மேலும் பிரபலமாக்கியது

## தனிப்பட்ட வாழ்க்கை
திரைப்பட தொடர்புடைய குடும்பத்தில் பிறந்த இவர், பாரிஜாதம் தொலைக்காட்சிப் புகழ் நடிகை ரஸ்னா எஸ் பவித்ரனின் தங்கை ஆவார்.

## நடிப்பு வாழ்க்கை
நீனு, யுகேஜி படிக்கும் போதே விளம்பரத்திற்காக  தன் முகத்தை திரையில் காட்டியுள்ளார்.

2014 ஆம் ஆண்டில் முதன்முதலாக மலையாளத் திரைப்படமான காயம் என்பதன் மூலம் திரைப்பட நடிகையாக அறிமுகமாகியுள்ளார். கொஞ்சம் கொஞ்சம் (2017) என்ற தமிழ்த் திரைப்படத்தில் முக்கியக் கதாபாத்திரத்தில் நடித்ததன் வாயிலாக அங்கும் அறிமுகமாயுள்ளார். தொடர்ந்து  தமாஷா (2019)  என்ற மலையாளத் திரைப்படத்தில் சிறப்பு தோற்றத்திலும், சில தொலைக்காட்சி தொடர்களிலும் நடித்துள்ளார். சூர்யா தொலைக்காட்சித் தொடரான அயலதே சுந்தரியில் காது கேளாதவராகவும், வாய் பேச முடியாதவராகவும் இவர் நடித்துள்ளது, பரவலாக இவருக்கு வாய்ப்புகளைப் பெற்றுத்தந்தது.

அவரது முதல் தமிழ் தொலைக்காட்சித்தொடர், அக்னி நட்சத்திரம் சன் தொலைக்காட்சியில் ஒளிபரப்பப்பட்டது, ஆனால் கோவிட்-19 காரணமாக பயணிப்பதில் சிரமம் ஏற்பட்டதால் அந்த தொலைக்காட்சித்தொடர் கைவிடப்பட்டது. அக்னி நட்சத்திரத்தில் அகிலாவாக 230 அத்தியாயங்களில் எதிர்மறையான பாத்திரத்தில் நடித்துள்ளார்.

ஜீ கேரளாவில் வெளியான சத்யா என்னு பெண்குட்டி என்ற தொலைக்காட்சி தொடரில், ஆண்தன்மையுள்ள பெண்ணாக முக்கியக் கதாபாத்திரத்தில்  நடித்துள்ள நீனுவை மலையாள ரசிகர்கள் மத்தியில் மேலும் பிரபலமாக்கியது.

## திரைப்படவியல்

### திரைப்படங்கள்

### தொலைக்காட்சி

### இசை ஆல்பம்

## மேற்கோள்கள்

பகுப்பு:தமிழ்த் தொலைக்காட்சி நடிகைகள்
பகுப்பு:1998 பிறப்புகள்
பகுப்பு:தமிழ் நடிகைகள்
பகுப்பு:இந்தித் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்